CELEX: 62011CN0013
Language: el
Date: 2011-01-11 00:00:00
Title: Υπόθεση C-13/11: Αίτηση για την έκδοση προδικαστικής αποφάσεως, την οποία υπέβαλε το Tribunal da Relação de Guimarães (Πορτογαλία) στις 11 Ιανουαρίου 2011 — Maria das Dores Meira da Silva κατά Zurich — Companhia de Seguros SA

26.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/5
            
         Αίτηση για την έκδοση προδικαστικής αποφάσεως, την οποία υπέβαλε το Tribunal da Relação de Guimarães (Πορτογαλία) στις 11 Ιανουαρίου 2011 — Maria das Dores Meira da Silva κατά Zurich — Companhia de Seguros SA
   (Υπόθεση C-13/11)
   2011/C 95/08
   Γλώσσα διαδικασίας: η πορτογαλική
   
      Αιτούν δικαστήριο
   
   Tribunal da Relação de Guimarães
   
      Διάδικοι στην υπόθεση της κύριας δίκης
   
   
      Ενάγουσα: Maria das Dores Meira da Silva
   
      Εναγόμενη: Zurich — Companhia de Seguros SA
   
      Προδικαστικά ερωτήματα
   
   
               1)
            
            
               Επί τροχαίου ατυχήματος στο οποίο συμμετέχουν αυτοκίνητο όχημα και πεζός ο οποίος διασχίζει την οδό και από το οποίο ο πεζός υφίσταται σωματικές βλάβες και υλικές ζημίες, ο αποκλεισμός της αποκαταστάσεως των ζημιών αυτών, όταν το ζημιογόνο γεγονός καταλογίζεται στη συμπεριφορά του πεζού, σύμφωνα με την ερμηνεία που δίδεται στα άρθρα 505 και 570 του Πορτογαλικού Αστικού Κώδικα, αντιβαίνει ή όχι προς το κοινοτικό δίκαιο, και ειδικότερα προς τα άρθρα 3, παράγραφος 1, της πρώτης οδηγίας (72/166/ΕΟΚ) (1), 2, παράγραφος 1, της δεύτερης οδηγίας (84/5/ΕΟΚ) (2) και 1α της τρίτης οδηγίας (90/232/ΕΟΚ) (3), το οποίο παρενεβλήθη με το άρθρο 4 της πέμπτης οδηγίας (2005/14/ΕΚ) (4), (οδηγίες που αφορούν άπασες την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων), υπό το πρίσμα της νομολογίας του Δικαστηρίου, σχετικά με τις περιστάσεις υπό τις οποίες είναι δυνατόν ν’ αποκλεισθεί η αποζημίωση από την υποχρεωτική ασφάλιση της ευθύνης εξ αυτοκινήτων;
            
         
               2)
            
            
               Σε περίπτωση καταφατικής απαντήσεως, ήτοι αν ο αποκλεισμός αυτός της αποζημιώσεως αντιβαίνει όντως στο κοινοτικό δίκαιο, συνάδει προς τις προαναφερθείσες κοινοτικές οδηγίες η ερμηνεία των ανωτέρω διατάξεων του πορτογαλικού αστικού δικαίου, κατά τις οποίες η αποζημίωση αυτή περιορίζεται ή μειώνεται, συνεκτιμωμένης αφενός μεν της υπαιτιότητας του πεζού, αφετέρου δε της διακινδυνεύσεως εκ του αυτοκινήτου οχήματος κατά την πρόκληση του ατυχήματος;
            
         
      (1)  Οδηγία 72/166/ΕΟΚ του Συμβουλίου, της 24ης Απριλίου 1972, περί εναρμονίσεως των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και με τον έλεγχο της υποχρεώσεως προς ασφάλιση της ευθύνης αυτής (ΕΕ ειδ. έκδ. 06/001, σ. 0136).
   
      (2)  Δεύτερη οδηγία 84/5/ΕΟΚ του Συμβουλίου, της 30ής Δεκεμβρίου 1983, για την προσέγγιση των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων (ΕΕ 1984, L 8, σ. 17).
   
      (3)  Τρίτη οδηγία 90/232/ΕΟΚ του Συμβουλίου, της 14ης Μαΐου 1990, για την προσέγγιση των νομοθεσιών των κρατών μελών σχετικά με την ασφάλιση αστικής ευθύνης που προκύπτει από την κυκλοφορία αυτοκινήτων οχημάτων (ΕΕ 1990, L 129, σ. 33).
   
      (4)  Οδηγία 2005/14/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τροποποίηση των οδηγιών 72/166/ΕΟΚ, 84/5/ΕΟΚ, 88/357/ΕΟΚ και 90/232/ΕΟΚ του Συμβουλίου και της οδηγίας 2000/26/ΕΚ του Ευρωπαϊκού Κοινοβουλίου και του Συμβουλίου, σχετικά με την ασφάλιση αστικής ευθύνης που προκύπτει από την κυκλοφορία οχημάτων (ΕΕ 2005, L 149, σ. 14).